b'\n_START_ARTICLE_\nLeopold Cvek\n_START_SECTION_\n\xc5\xbdivljenje in delo\n_START_PARAGRAPH_\nObiskoval je ljudsko \xc5\xa1olo v Idriji, se tam tudi ve\xc4\x8d let u\xc4\x8dil glasbe (violino, orgle, flavto). Na ljubljanski\xc2\xa0\xc2\xbbvzorni glavni \xc5\xa1oli\xc2\xab\xc2\xa0je kon\xc4\x8dal 6-mese\xc4\x8dni u\xc4\x8ditelji\xc5\xa1ki te\xc4\x8daj (1836) in nato kot u\xc4\x8ditelj, organist pa tudi cerkovnik slu\xc5\xbeboval po raznih krajih tedanje Kranjske. V glasbeni kompoziciji je bil samouk. Za njegove tehni\xc4\x8dno preproste cerkvene skladbe na slovenska in latinska besedila, ki so blizu delom G. Riharja-starej\xc5\xa1ega, je zna\xc4\x8dilna ljudsko ob\xc4\x8dutena melodika. Komponiral je tudi klavirska dela.'